อยากจะสอบถามค่ะพอดีว่าประจำเดือนไม่สามเดือนแล้วค่ะพอตรวจก็ไม่พบว่าตั้งครรภ์แต่พอช่วงสิ้นเดือนตุลาคมได้มีประจำเดือนมาแต่มาเป็นเพียงเล็กน้อยแบบใส่แค่ผืนเล็กพอไม่ทราบว่าแบบนี้จะเกิดเพราะสาเหตุจากอะไรค่ะ (เพิ่งมีน้องผ่านมาได้1 ปีค่ะ)
สวัสดีค่ะ หากหลังคลอดลูก ได้มีประจำเดือนมาไปแล้ว ถือว่ารังไข่ได้กลับมาทำงานแล้ว แต่หลังจากนั้น หากประจำเดือนขาดหายไปนาน 3 เดือน และต่อมามีมาเพียงเล็กน้อย อาจเกิดจาก1. ภาวะแทรกซ้อนจากการตั้งครรภ์ เช่น แท้งคุกคาม เป็นต้น อย่างไรก็ตาม หากได้ตรวจหาการตั้งครรภ์อย่างถูกต้องแล้ว ไม่พบการตั้งครรภ์ ก็ไม่น่าเกิดจากสาเหตุนี้ค่ะ2. มีความเครียด ทำงานหนัก พักผ่อนน้อย อดนอน นอนดึก อดอาหาร มีน้ำหนักลด หรือมีน้ำหนักเพิ่มขึ้นเร็ว หรือมีการเจ็บป่วยไม่สบาย3. การผลิตฮอร์โมนของรังไข่ผิดปกติ เช่น มีภาวะมีถุงน้ำจำนวนมากในรังไข่ (PCOS)4. มีภาวะไทรอยด์ฮอร์โมนเป็นพิษ หรือไทรอยด์ฮอร์โมนต่ำ5. มีพังผืดเกิดขึ้นในมดลูก จากการเคยมีมดลูกอักเสบแนะนำให้สังเกตประจำเดือนในรอบถัดไปก่อนว่า จะมาหรือไม่ หากขาดหายไปนาน 2-3 เดือนอย่างที่ผ่านมาอีก หรือมาทุกเดือน แต่มีมาเพียง 1-2 วัน ก็ควรไปพบแพทย์เพื่อตรวจหาสาเหตุค่ะ